સમગ્ર ઉત્તરીય ભારતમાં શુક્રવારથી શરૂ થયેલી હિમવર્ષા શનિવારે પણ જારી રહી હતી. જોકે, બીજા દિવસે તેની તીવ્રતા વધી હતી અને તેને કારણે પહાડી વિસ્તારોમાં જનજીવન ખોરવાઈ ગયું હતું. જમ્મુ કાશ્મીર, હિમાચલ પ્રદેશ અને ઉત્તરાખંડમાં શનિવારે પહાડી વિસ્તારોમાં વ્યાપક હિમવર્ષા અને મેદાની ઈલાકાઓમાં વરસાદ નોંધાયો હતો. હિમવર્ષને કારણે સમગ્ર ઉત્તર ભારત ઠંડીની લપેટમાં આવી ગયું છે.